จับตา RPC เปิดบ่ายกระฉูดรับศาลแพ่งพิพากษาคดีปตท. สั่งจ่ายค่าเสียหายตามคำชี้ขาดอนุญาโตฯ
จับตา RPC เปิดบ่ายกระฉูดรับศาลแพ่งพิพากษาคดีปตท. สั่งจ่ายค่าเสียหายตามคำชี้ขาดอนุญาโตฯ
จับตา RPC เปิดบ่ายกระฉูดรับศาลแพ่งพิพากษาคดีปตท. สั่งจ่ายค่าเสียหายตามคำชี้ขาดอนุญาโตฯ
19 ก.ย. 2562

บริษัท อาร์พีซีจี จำกัด (มหาชน)  หรือ RPC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย ว่า ตามที่บริษัทปตท.จำกัด (มหาชน) หรือ PTT ยื่นคำร้องต่อศาลแพ่ง เมื่อวันที่ 30 มิ.ย.2559 ขอให้ศาลเพิกถอนคำชี้ขาดของคณะอนุญาโตตุลาการ (ข้อพิพาทหมายเลขดำที่ 114/2552) ที่ให้ปตท.ชำระค่าเสียหายจากการบอกเลิกสัญญากับบริษัท อาร์พีซีจี จำกัด (มหาชน) หรือ RPC โดยไม่ชอบด้วยกฎหมายในจำนวนเงิน 390 ล้านบาทต่อปี นับตั้งแต่วันที่ 1 กุมภาพันธ์ 2555 จนถึงวันที่คณะอนุญาโตตุลาการมีคำชี้ขาด (25 มีนาคม 2559) พร้อมทั้งอัตราดอกเบี้ยในอัตราร้อยละ 7.5 ต่อปี ของยอดเงินค่าเสียหายที่ได้จากการคำนวณข้างต้น นับตั้งแต่วันที่คณะอนุญาโตตุลาการมีคำชี้ขาดจนถึงวันที่ ปตท. ชำระเงินให้แก่ RPC ครบถ้วน เป็นคดีหมายเลขดำที่ พ.3016/2559
โดยต่อมา PRC ได้ยื่นคำร้องต่อศาลขอให้มีการบังคับตามคำชี้ขาดของคณะอนุญาโตตุลาการ เมื่อวันที่ 16 ธันวาคม 2559 เป็นดคีหมายเลขดำที่ พ.6000/2559 ซึ่งศาลแพ่งได้มีคำสั่งให้นำคำร้องทั้ง 2 คดีดังกล่าวข้างต้นมารวมพิจารณาเข้าด้วยกันนั้น ต่อมาเมื่อวันที่ 19 กันยายน 2562 ศาลแพ่งได้อ่านคำพิพากษาคดีหมายเลขดำที่ พ.3016/2559 และคดีหมายเลขดำที่ พ.6000/2559 โดยศาลแพ่งมีคำพิพากษาให้ ปตท. ชำระค่าเสียหายให้แก่ RPC ตามคำชี้ขาดของคณะอนุญาโตตุลาการ ข้างต้น
 